b"\n_START_ARTICLE_\nClub d'escacs Ruy L\xc3\xb3pez\n_START_SECTION_\nClub d'escacs Ruy L\xc3\xb3pez-T\xc3\xadvoli\n_START_PARAGRAPH_\nEl 22 de gener de 1926 es fund\xc3\xa0, al Caf\xc3\xa9 T\xc3\xadvoli del Carrer de Casp, el Club d'escacs T\xc3\xadvoli. El 22 d'agost de 1930 es van fusionar el T\xc3\xadvoli i el Ruy L\xc3\xb3pez, adoptant el nom de Club d'escacs Ruy L\xc3\xb3pez-T\xc3\xadvoli, amb seu al Caf\xc3\xa9 T\xc3\xadvoli. El Ruy L\xc3\xb3pez-T\xc3\xadvoli fou Campi\xc3\xb3 de Catalunya per equips en dues ocasions, el 1934 i el 1949. Quan aquest es va enderrocar, el club es trasllad\xc3\xa0 a la Granja Urquinaona, i l'11 de juny de 1957 torn\xc3\xa0 al nom original de Club d'escacs Ruy L\xc3\xb3pez, com a secci\xc3\xb3 dins el Centro Hispano-Americano.\n_START_SECTION_\nClub d'escacs Ruy L\xc3\xb3pez-Paluz\xc3\xade\n_START_PARAGRAPH_\nEl Club d'escacs Paluz\xc3\xade es va fundar en un bar del carrer de les Carolines, el 24 de juny de 1953. Despr\xc3\xa9s de diversos \xc3\xa8xits, (fou Campi\xc3\xb3 de Catalunya per equips el 1960) es va fusionar amb el Ruy L\xc3\xb3pez, el 21 de novembre de 1961, adoptant el nom de Club d'escacs Ruy L\xc3\xb3pez-Paluz\xc3\xade. Aquest darrer club fou Campi\xc3\xb3 de Catalunya per equips tres vegades, els anys 1963, 1965, i 1966. En form\xc3\xa0 part, entre d'altres, Esteve Pedrol i Albareda."